CELEX: C2006/294/22
Language: et
Date: 2006-12-02 00:00:00
Title: Kohtuasi C-140/05: Euroopa Kohtu (teine koda) 5. oktoobri 2006.  aasta otsus (Unabhängige Finanzsenat, Außenstelle Klagenfurt'i (Austria) eelotsusetaotlus) — Amalia Valeško versus Zollamt Klagenfurt (Euroopa Liiduga ühinemise akt — Üleminekumeetmed — XIII lisa — Maksustamine — Sloveeniast pärit sigaretid — Reisijate isiklikus pagasis Austria territooriumile toomine — Üksnes teatud kogustele kohaldatav aktsiisimaksuvabastus — Kolmandatest riikidest pärit impordile koguseliste piirangute säilitamise võimalus kuni 31. detsembrini 2007 — Direktiiv 69/169/EMÜ)

2.12.2006   
            
            
               ET
            
            
               Euroopa Liidu Teataja
            
            
               C 294/13
            
         Euroopa Kohtu (teine koda) 5. oktoobri 2006. aasta otsus (Unabhängige Finanzsenat, Außenstelle Klagenfurt'i (Austria) eelotsusetaotlus) — Amalia Valeško versus Zollamt Klagenfurt
   (Kohtuasi C-140/05) (1)
   
   (Euroopa Liiduga ühinemise akt - Üleminekumeetmed - XIII lisa - Maksustamine - Sloveeniast pärit sigaretid - Reisijate isiklikus pagasis Austria territooriumile toomine - Üksnes teatud kogustele kohaldatav aktsiisimaksuvabastus - Kolmandatest riikidest pärit impordile koguseliste piirangute säilitamise võimalus kuni 31. detsembrini 2007 - Direktiiv 69/169/EMÜ)
   (2006/C 294/22)
   Kohtumenetluse keel: saksa
   Eelotsusetaotluse esitanud kohus
   Unabhängiger Finanzsenat, Außenstelle Klagenfurt
   Põhikohtuasja pooled
   
      Hageja: Amalia Valeško
   
      Kostja: Zollamt Klagenfurt
   Kohtuasja ese
   Eelotsusetaotlus — Unabhängiger Finanzsenat — EÜ asutamislepingu artiklite 23, 25 ja 26 ning akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta XIII lisas — ühinemisakti artiklis 24 osutatud nimekiri: Sloveenia, 6. jaotis (Maksustamine), punkt 2 (ELT L 236, lk 906) — Liikmesriikide õigus jätkata erandi kehtivuse ajal Sloveeniast ilma täiendava aktsiisita liikmesriikide territooriumile imporditud sigarettide koguse piiramist sarnaselt kolmandate riikidega — Liikmesriigi territooriumile liikmesriigis alalist elukohta omava reisija poolt imporditud sigarettide koguseline piirang, mis on rangem kui enamike kolmandate riikide suhtes kehtestatud piirang
   Resolutiivosa
   
               1.
            
            
               Akti Tšehhi Vabariigi, Eesti Vabariigi, Küprose Vabariigi, Läti Vabariigi, Leedu Vabariigi, Ungari Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi ühinemistingimuste ja Euroopa Liidu aluslepingutesse tehtavate muudatuste kohta XIII lisa 6. jaotise punkti 2 sätteid tuleb tõlgendada nii, et nendega ei ole vastuolus, kui Austria Vabariik säilitab üleminekumeetmena õigusnorme, mille kohaselt on Sloveeniast imporditud sigarettide aktsiisimaksuvabastust piiratud 25 ühikule, mis tuuakse Austria Vabariiki selliste reisijate isiklikus pagasis, kelle elukoht on viimati nimetatud liikmesriigis ja kes sisenevad selle liikmesriigi territooriumile vahetult maapiiri või siseveekogude kaudu.
            
         
               2.
            
            
               EÜ artikleid 23, 25 ja 26 tuleb tõlgendada nii, et sellised siseriiklikud õigusnormid nagu on kõne all põhikohtuasjas, mille kohaselt on teistest liikmesriikidest, täpsemalt Sloveenia Vabariigist Austria Vabariiki siseneva reisija isiklikus pagasis imporditavatele sigarettidele kehtestatud aktsiisimaksuvabastus piiratud 25 ühikuga, ei ole nimetatud EÜ sätetega vastuolus, olenemata sellest, et pärast Euroopa Liidu viimast laienemist ei kohaldata seda maksuvabastust ühelegi muule kolmandale riigile, v.a Samnauntal'i vabatsoonile Šveitsis, samas kui sigarettide impordile kolmandatest riikidest kohaldatakse üldjuhul maksuvabastust 200 ühiku ulatuses.
            
         
      (1)  ELT C 143, 11.6.2005.